Lav et referat af nedenstående tekst:

Tekst:
Du kender ham måske ikke endnu - men det kommer du helt sikkert til. Den småkage-elskende hund Buster er Nordjyllands nyeste julestjerne. Han er nemlig sprunget ud som skuespiller i dette års adventskalender "Julebag". Her har den fire-årige havaneser rollen som bagerens hjælper, når Christiane Lindrup Pedersen går i køkkenet og bager julesmåkager i Kornets Hus lidt udenfor Hjørring. Underdog bliver filmstjerne Før levede Buster et helt almindeligt hundeliv sammen med sin familie i Sulsted. Men det ændrede sig, da TV2 Nord pludselig stod og manglede en skuespiller. - Vi manglede noget ekstra hyggeligt til vores adventskalender, fortæller Lonni Vad Dam Daugaard, som er idémageren til "Julebag". - Skæbnen ville, at jeg faldt i snak med Busters ejer, og så kom Buster på besøg på produktionen, fortæller hun. Her blev det klart, at den lille uldtot var lige, hvad de manglede. Det viser sig nemlig, at Buster er den perfekte julesmåkage-testsmager. Buster for fuld skrue Men det var ikke helt uden bekymring, at Busters ejer, Camilla Larsen, sendte den lille hund afsted til de første filmoptagelser. - Da jeg fik at vide, at Buster skulle være med i køkkenet, tænkte jeg "åh nej", fortæller hun. Buster har nemlig meget svært ved at sidde stille. Buster er en hund fyldt af energi - få en fornemmelse af det her: Adventskalenderen er i hus På trods af Busters høje energiniveau, klarede han optagelserne til UG, og adventskalenderen er i hus. Buster har ikke lidt overlast under optagelserne, og han er lige så fyldt af energi, som han plejer. "Julebag" sendes hver søndag i advent på Salto klokken 19.45 - og på hjemmesiden ligger hvert afsnit klar fra klokken 6.00. Se første afsnit her:

Referat:
Julen bliver helt særligt i år for familiehunden Buster - han optræder som filmstjerne i TV2 Nords serie "Julebag".